Marco Polo
Laurence Bergreen
General Press Kiadó
A tizenhét éves Marco Polo 1271-ben felkerekedik, hogy apja és nagybátyja kíséretében eljusson a Nagy Kán városába. A kis társaság a híres Selyemúton halad végig, míg eljut a hírhedt Kubiláj udvarába. A fiatalember az uralkodó szolgálatában bejárja egész Ázsiát, megismeri a helyi népeket, szokásaikat és vallásaikat, a korabeli európaiak számára ismeretlen találmányaikat. Marco Polo végül hazatér Velencébe, az utazásairól készült beszámolók pedig századok múltán is lenyűgöző korrajzként olvashatók.
Laurence Bergreen (Magellán a Föld körül), számos sikeres életrajz szerzője, új könyvében a legendás velencei utazó életének és utazásainak krónikáját írja meg, felhasználva saját, Marco Polo nyomán tett utazásainak tapasztalatait is. 
A kötet azonban több tudományos igénnyel megírt olvasmányos életrajznál, hiszen a szerző teljes képet nyújt az utazó által leírt eseményekről, megvizsgálva azok történelmi előzményeit és hátterét is.